== Levned ==
=== Tidlige år og familie ===
Caspar David Friedrich blev født den [[5. september]] [[1774]] i [[Greifswald]] i [[Svensk Forpommern]] ved Tysklands [[Østersøen|østersøkyst]].<ref>Pommern havde været delt mellem [[Sverige]] og [[Preussen]] siden [[1648]], og da Caspar David blev født, var det stadig en del af det [[tysk-romerske rige]]. [[Napoleon]] besatte området i [[1806]], og i [[1815]] overgik hele [[Pommern]] til Preussen. {{Harvnb|Johnston|Leppien|Monrad|1999|p=12}}</ref> Han var det 6. af 10 børn og blev opdraget i en strikt [[Lutheranisme|luthersk]] tro af sin far Adolf Gottlieb Friedrich, der var lysestøber og sæbekoger.<ref name="v04-7"/> Oplysningerne om familiens økonomiske forhold er modstridende. Nogle kilder tyder på, at børnene fik privatundervisning, mens andre skriver, at børnene tilbragte deres barndom i relativ fattigdom.<ref name="Wolf, 17">{{Harvnb|Wolf|2003|p=17}}</ref> Caspar David kendte døden fra en tidlig alder. Hans mor Sophie Dorothea Bechly døde i 1781, da han var fyldt 7.<ref>Familien blev nu passet af deres husholderske og plejer, "Mutter Heide", som havde et varmt forhold til alle Friedrichs børn.</ref> Et år senere døde hans søster Elisabeth,<ref>{{Harvnb|Vaughan|2004|p=18}}</ref> mens en anden søster Maria døde af [[tyfus]] i 1791.<ref name="Wolf, 17"/> Den formentlig største tragedie i hans barndom indtraf i 1787, hvor hans bror Johann Christoffer døde som 13-årig; Caspar David så sin lillebror falde gennem isen på en sø og drukne.<ref>{{Harvnb|Siegel|1978|p=8}}</ref> Nogle kilder mener, at Johann Christoffer døde, mens han forsøgte at redde Caspar David, som også var i fare på isen.<ref>{{Harvnb|Boime|1990|p=512}}</ref>
Biblioteks-_og_informationsvidenskab Maleri